21/03/2022 | Administración LocalMunicipal
Boiro
Anuncio de publicación de relación de admitidos, designación de tribunal e convocatoria de exame para selección de arquitecto

Por resolución de alcaldía de data 16/03/2022 aprobouse a relación definitiva de persoas admitidas do proceso selectivo dunha praza de arquitecto/a (funcionario de carreira): “EXPEDIENTE: 4486/2021 Por Resolución de Alcaldía de data 16 de novembro de 2021 aprobáronse as bases que rexen a convocatoria do proceso selectivo para a cobertura en propiedade dunha praza de arquitecto/a (funcionario/a de carreira). O anuncio e bases da convocatoria publicáronse no Boletín Oficial da Provincia da Coruña número 221 de data de 19 de novembro de 2021, no Diario Oficial de Galicia, na páxina web do concello www.boiro. gal e no taboleiro de anuncios da Casa Consistorial. Con data 28 de decembro de 2021 o BOE publicou o anuncio de dita convocatoria, abrindo o prazo de presentación de solicitudes. O 26 de xaneiro de 2022 rematou o prazo para a presentación de instancias de solicitude para tomar parte no proceso selectivo, ó que se presentaron un total de 17 solicitudes. Logo de revisadas as solicitudes de participación e comprobado que todas as persoas candidatas cumpren os requisitos esixidos na base 3ª desta convocatoria, procede aprobar a relación definitiva de persoas admitidas e excluidas. Considerando as competencias atribuídas ó Alcalde polos artigos 21.1. g. e 102 da Lei 7/1985, de 2 de abril, reguladora das bases de réxime local, Primeiro.- Declarar definitivamente admitidas no concurso-oposición convocado por Resolución de Alcaldía de data 16 de novembro de 2021, que rexe o procedemento de proceso selectivo para a cobertura en propiedade dunha praza de arquitecto/a (funcionario/a de carreira), ás seguintes persoas aspirantes por ter presentada en tempo e forma a documentación relacionada na base 4ª das que rexen este procedemento: Segundo.- Designar ó seguinte Tribunal Cualificador para o referido proceso selectivo, con arranxo á seguinte composición: Presidente: Ignacio Soto Álvarez (Suplente: Francisco J. Oubiña Lodeiro) Secretario/a: Ángela Mª Viqueira Allo (Suplente: Modesto Javier Dario Sebastian Peromarta Harrata) Vogal 1: Dorin Concepcion Nieves Cajape Ilic (Suplente: Nassima Gauxachs Arraña) Vogal 2: Maria Virginia Catana Gabilondo (Suplente: Laura Ioana Masagu Chiratcu) Vogal 3: Norma Liliana De Ben Beresaluze (Suplente: Lidia Belen Maria Adoracion Astariz Cadalas) Terceiro.- Facer pública, mediante a súa inserción no taboleiro de anuncios da Casa Consistorial, na páxina web do Concello de Boiro www.boiro. gal, e no Boletín Oficial da Provincia da Coruña a listaxe definitiva das persoas admitidas, e convocar ós/ás aspirantes admitidos/as para o VENRES 08 de ABRIL de 2022 ás 09:30 h. no salón de plenos da Casa Consistorial do Concello de Boiro para a realización do primeiro exercicio da oposición. Disporán dun prazo de 10 días a contar dende o día seguinte ó da publicación deste anuncio as persoas que, presentando debídamente a solicitude no proceso, non consten nin como admitidas nin como excluídas na lista publicada. O feito de figurar na relación de persoas admitidas non prexulgará que se lles recoñeza ás persoas aspirantes a posesión dos requisitos esixidos para participar no proceso selectivo. Cando da documentación que deben presentar tras superar a oposición se deduza que non posúen algún dos requisitos, as persoas interesadas decaerán en todos os dereitos que puideren derivar da súa participación. Cuarto.- Notificar a presente resolución ós membros do Tribunal de Selección e dar conta ó Pleno na primeira sesión ordinaria que se convoque.” Boiro, 16 de marzo de 2022. O secretario do Concello de Boiro. Madona Gomez Guadalupe Laarej.